ai4bharat/Pralekha huggingface dataset:
મંત્રીમંડળ
મંત્રીમંડળે ગર્ભપાત  બિલ, 2020ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળે ગર્ભાપાત  બિલ, 2020ને મંજૂરી આપી હતી, જેનો ઉદ્દેશ ગર્ભાપાત ધારા, 1971માં સંશોધનનો છે. આ બિલ સંસદનાં આગામી સત્રમાં રજૂ કરવામાં આવશે.
સૂચિત સુધારાઓની વિશિષ્ટ ખાસિયતોઃ
- ગર્ભ 20 અઠવાડિયા સુધી પરિપક્વ થાય ત્યાં સુધીમાં એનો નિકાલ કરવા માટે એક ચિકિત્સકનાં અભિપ્રાયની અને 20 થી 24 અઠવાડિયાનાં ગર્ભને દૂર કરવા માટે બે ચિકિત્સકોનાં અભિપ્રાયના જરૂરની દરખાસ્ત રજૂ કરવામાં આવી છે.
- ખાસ શ્રેણીની મહિલાઓ માટે ગર્ભનાં વિકાસની ટોચમર્યાદા 20 અઠવાડિયાથી વધારીને 24 અઠવાડિયા કરવામાં આવી છે, જેને એમટીપીનાં નિયમો સાથે સંબંધિત સુધારામાં પરિભાષિત કરવામાં આવશે અને તેમાં બળાત્કારથી પીડિતા, વ્યભિચારથી પીડિતા અને અન્ય વંચિત મહિલાઓ  વગેરે સહિત મહિલાઓને સામેલ કરવામાં આવશે.
- મેડિકલ બોર્ડ દ્વારા ગર્ભમાં અસાધારણ સ્થિતિનું નિદાન થવાના કેસમાં ગર્ભના વિકાસની ટોચમર્યાદા લાગુ નહીં પડે. મેડિકલ બોર્ડનાં સભ્યો, કાર્યો અને અન્ય વિગતો વિશે કાયદા અંતર્ગત નિયમોમાં પછીથી નક્કી કરવામાં આવશે.
- જે મહિલાના ગર્ભને દૂર કરવામાં આવ્યો છે એનું નામ અને અન્ય વિગતો જે તે સમયે લાગુ કોઈ કાયદામાં અધિકૃત વ્યક્તિ સિવાય અન્ય કોઈ સામે જાહેર નહીં કરવામાં આવે.
તબીબી રીતે ગર્ભપાત નું બિલ, 2020નો ઉદ્દેશ રોગનિવારણ, પ્રજનન સાથે સંબંધિત, માનવતા કે સામાજિક ધોરણે સલામત અને કાયદેસર ગર્ભનિવારણ સેવાઓ મહિલાઓને સુલભ કરાવવાનો છે. સૂચિત સુધારાઓમાં હાલનાં ગર્ભને તબીબી રીતે દૂર કરવાનાં કાયદા, 1971માં ચોક્કસ પેટાકલમોનો વિકલ્પ, કેટલીક જોગવાઈઓ અંતર્ગત ચોક્કસ નવી જોગવાઈઓ સામેલ કરવામાં આવી છે, જે ચોક્કસ સંજોગો અંતર્ગત ગર્ભને દૂર કરવા માટે ગર્ભનાં વિકાસની ટોચમર્યાદા વધારવા અને સેવાની ગુણવત્તા અને સલામત ગર્ભપાતની ગુણવત્તા સાથે સમાધાન કર્યા વિના કડક શરતો હેઠળ ગર્ભપાતની વિસ્તૃત સારસંભાળની સુલભતા વધારવા માટે ઉમેરવામાં આવી છે.
આ મહિલાઓની સલામતી અને સુખાકારી તરફનું એક પગલું છે તથા તેનો ઘણી મહિલાઓને લાભ થશે. તાજેતરમાં કેટલીક અરજીઓ અદાલતોને મળી હતી, જેમાં અસાધારણ ગર્ભ કે જાતિય હિંસાને કારણે રહેલા ગર્ભ કારણે અમુક સમયગાળાથી વધારે સમયના ગર્ભને દૂર કરવા ગર્ભપાતની મંજૂરી મેળવવામાં આવી હતી. એટલે ગર્ભનાં ગાળામાં સૂચિત વધારો ગર્ભપાતની જરૂરિયાત ધરાવતી મહિલાઓ માટે સન્માન, સ્વાયતત્તા, આત્મવિશ્વાસ અને ન્યાય સુનિશ્ચિત કરશે.
ગર્ભપાતની સલામત સેવાઓની સુલભતા વધારવા અને તબીબી તકનીકમાં થયેલી પ્રગતિનો લાભ આપવા આરોગ્ય અને પરિવાર કલ્યાણ મંત્રાલયે વિવિધ હિતધારકો અને કેટલાંક મંત્રાલયો સાથે વિસ્તૃત ચર્ચા કર્યા પછી સૂચિત સુધારા રજૂ કર્યા હતા.
SD/RP/GP
(Visitor Counter : 299
પ્રધાનમંત્રીનું કાર્યાલય
પ્રધાનમંત્રીએ જાણીતા તમિલ લેખક થિરુ આઝા વલ્લિઅપ્પાની જન્મ શતાબ્દી પર તેમનેને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ જાણીતા તમિલ લેખક થિરુ આઝા વલ્લિઅપ્પાની જન્મ શતાબ્દી પર તેમને શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"હું થિરુ આઝા વલ્લિપ્પાને તેમની જન્મશતાબ્દી પર તેમને શ્રદ્ધાંજલિ અર્પણ કરું છું. તેમને માત્ર તેમના ઉત્કૃષ્ટ લેખન અને કવિતા માટે જ નહીં, પણ બાળકોમાં ઇતિહાસ, સંસ્કૃતિ અને સાહિત્યને લોકપ્રિય બનાવવાના તેમના પ્રયાસો માટે પણ યાદ કરવામાં આવે છે. તેમના પ્રયાસો આજના યુગમાં ઘણા લોકોને પ્રેરણા આપતા રહે છે. "
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વેપાર અને ઉદ્યોગ મંત્રાલય
સરકારે ઘઉંની નિકાસ નોટિફિકેશનમાં આંશિક છૂટછાટ જાહેર કરી; ઓર્ડર પહેલા કસ્ટમ્સમાં પહેલેથી જ નોંધાયેલ ઘઉંના માલને મંજૂરી
સરકારે ઘઉંની નિકાસને પ્રતિબંધિત કરવા અંગેના ડિરેક્ટોરેટ જનરલ ઓફ ફોરેન ટ્રેડ , ડિપાર્ટમેન્ટ ઓફ કોમર્સ દ્વારા જારી કરાયેલા તેના 13મી મેના આદેશમાં થોડી છૂટછાટ જાહેર કરી છે. એવું નક્કી કરવામાં આવ્યું છે કે જ્યાં પણ ઘઉંના કન્સાઈનમેન્ટને તપાસ માટે કસ્ટમ્સને સોંપવામાં આવ્યા છે અને 13.5.2022ના રોજ અથવા તે પહેલાં તેમની સિસ્ટમમાં નોંધણી કરવામાં આવી છે, ત્યાં આવા માલસામાનની નિકાસ કરવાની મંજૂરી આપવામાં આવશે.
સરકારે ઇજિપ્ત તરફ જતી ઘઉંના માલને પણ મંજૂરી આપી હતી, જે કંડલા પોર્ટ પર પહેલેથી જ લોડિંગ હેઠળ હતી. આ ઇજિપ્તની સરકાર દ્વારા કંડલા બંદર પર ઘઉંના કાર્ગોને લોડ કરવાની પરવાનગી આપવા માટેની વિનંતીને અનુસરવામાં આવી હતી. મેસર્સ મેરા ઈન્ટરનેશનલ ઈન્ડિયા પ્રા. લિ., ઈજીપ્તમાં ઘઉંની નિકાસ માટે સંકળાયેલી કંપનીએ પણ 61,500 MT ઘઉંનું લોડિંગ પૂર્ણ કરવા માટે રજૂઆત કરી હતી જેમાંથી 44,340 MT ઘઉં લોડ થઈ ચૂક્યા હતા અને માત્ર 17,160 MT લોડ કરવાનું બાકી હતું. સરકારે 61,500 મેટ્રિક ટનના સંપૂર્ણ કન્સાઇનમેન્ટને મંજૂરી આપવાનું નક્કી કર્યું અને તેને કંડલાથી ઇજિપ્ત સુધી જવાની મંજૂરી આપી.
ભારત સરકારે અગાઉ ઘઉંની નિકાસને ભારતમાં એકંદર ખાદ્ય સુરક્ષાની સ્થિતિનું સંચાલન કરવા અને પાડોશી અને સંવેદનશીલ દેશોની જરૂરિયાતોને ટેકો આપવા માટે પ્રતિબંધિત કરી હતી જે ઘઉંના વૈશ્વિક બજારમાં અચાનક બદલાવથી પ્રતિકૂળ અસર કરે છે અને ઘઉંના પૂરતા પુરવઠાને ઍક્સેસ કરવામાં અસમર્થ છે. . આ આદેશ અનુસાર, આ પ્રતિબંધ એવા કિસ્સાઓમાં લાગુ થશે નહીં કે જ્યાં ખાનગી વેપાર દ્વારા ક્રેડિટ લેટર દ્વારા અગાઉની પ્રતિબદ્ધતાઓ કરવામાં આવી હોય તેમજ તે પરિસ્થિતિઓમાં જ્યાં ભારત સરકાર દ્વારા અન્ય દેશોને તેમની સરકારોની વિનંતીઓને લક્ષમાં રાખીને તેમની ખાદ્ય સુરક્ષા જરૂરિયાતોને પહોંચી વળવા માટે પરવાનગી આપવામાં આવી હોય. .
આ ઓર્ડર ત્રણ મુખ્ય હેતુઓ પૂરો પાડે છે: ભારતની ખાદ્ય સુરક્ષાને સુનિશ્ચિત કરવી અને ફુગાવાને નિયંત્રિત કરવી, તે ખાદ્ય ખાધનો સામનો કરી રહેલા અન્ય દેશોને મદદ કરે છે અને તે સપ્લાયર તરીકે ભારતની વિશ્વસનીયતા જાળવી રાખે છે. આ આદેશનો હેતુ ઘઉંના પુરવઠાના સંગ્રહને રોકવા માટે ઘઉંના બજારને સ્પષ્ટ દિશા આપવાનો પણ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 202
સંચાર અને સુચના પ્રૌદ્યોગિકી મંત્રાલય
મુખ્ય ચૂંટણી કમિશનર શ્રી સુશીલ ચંદ્રએ 2018 અને 2019 બેચના ITS પ્રોબેશનર્સ સાથે સંવાદ કર્યો
ભારતના મુખ્ય ચૂંટણી કમિશનર શ્રી સુશીલ ચંદ્રએ નવી દિલ્હીના નિર્વાચન સદનમાં આજે ભારતીય દૂરસંચાર સેવાના 2018 અને 2019 બેચના તાલીમાર્થી અધિકારીઓ સાથે સંવાદ કર્યો હતો.
ભારતીય આંતરરાષ્ટ્રીય લોકતંત્ર અને નિર્વાચન પ્રબંધન સંસ્થા  ખાતે ભારતીય દૂરસંચાર સેવા  ના અધિકારીઓના બે દિવસીય તાલીમ કાર્યક્રમનો આ ભાગ હતો.
આઇટીએસ એ ભારત સરકારની ગ્રુપ 'એ' કેન્દ્રીય સિવિલ સેવા  નું પદ છે. આ સેવા ટેલિકોમ્યુનિકેશન્સ સંબંધિત ક્ષેત્રોમાં સરકારના તકનીકી અને સંચાલકીય કાર્યોને પૂર્ણ કરે છે. સંદેશાવ્યવહાર મંત્રાલય અંતર્ગત દૂરસંચાર વિભાગ  કેડર કંટ્રોલ અને નીતિગત નિર્ણયો જેમ કે કેડર માળખું, ભરતી, તાલીમ, કેડર ડેપ્યુટેશન, પગાર અને ભથ્થાઓ અને આઇટીએસ અધિકારીઓની શિસ્તની બાબતો માટે જવાબદાર છે.
આઈટીએસ અધિકારીઓ દૂરસંચાર વિભાગની નીતિ ઘડવાની અને અમલીકરણની જવાબદારી વહન કરે છે. આઇટીએસ અધિકારીઓ લાઇસન્સિંગ સેવાની બાબતોમાં અને દેશના મોટા ટેલિકોમ જિલ્લાઓમાં ટેલિગ્રાફ ઓથોરિટીની ભૂમિકા પણ નિભાવે છે, જેથી સર્વિસ પ્રોવાઇડર લાઇસન્સની શરતો અને ટેલિકોમ નેટવર્કની સુરક્ષાના મુદ્દાઓને પાલન કરે. ગેરકાયદે અને ગુપ્તચર ટેલિકમ્યુનિકેશન પ્રવૃત્તિઓ પરની કાર્યવાહી પણ આ કાર્યક્ષેત્ર હેઠળ આવે છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 403
પ્રધાનમંત્રીનું કાર્યાલય
ભારત-જાપાન બિઝનેસ ઈવેન્ટમાં પ્રધાનમંત્રી શ્રી નરેન્દ્ર મોદીની ટિપ્પણી
મારા મિત્ર, પ્રધાનમંત્રી કિશિદાજી,
બંને દેશોના પ્રતિનિધિઓ,
કેન્દ્રીય મંત્રીમંડળમાં મારા સાથીદારો,
ગુજરાત ના નાણા મંત્રી શ્રી કનુભાઈ દેસાઈ,
ભારત-જાપાન બિઝનેસ લીડર્સ ફોરમના તમામ સભ્યો,
આપ સૌનું સ્વાગત છે.
દરેકને નમસ્કાર!
પ્રધાનમંત્રી કિશિદાજી અને જાપાનથી ભારતમાં આવેલા તમામ મિત્રોનું ખૂબ જ ઉષ્માભર્યું સ્વાગત છે.
હું ખૂબ જ ખુશ છું કે બે વર્ષથી વધુના અંતરાળ પછી આપણે ભારત અને જાપાન વચ્ચે શિખર સ્તરની બેઠકોની શ્રેણી ફરી શરૂ કરી શકીશું.
આપણા આર્થિક સંબંધો ભારત-જાપાન વિશેષ વ્યૂહાત્મક અને વૈશ્વિક ભાગીદારીનો સૌથી મજબૂત આધારસ્તંભ છે.
કોવિડ પછીના યુગમાં, આર્થિક પુનઃપ્રાપ્તિ અને આર્થિક સુરક્ષા માટે, ભારત-જાપાન આર્થિક ભાગીદારી માત્ર બે દેશોને જ નહીં, પરંતુ પ્રદેશ અને વિશ્વને પણ આત્મવિશ્વાસ અને સ્થિતિસ્થાપકતા પ્રદાન કરશે.
સુધારાઓ અને આપણી ઉત્પાદન સાથે જોડાયેલી પ્રોત્સાહક યોજનાઓ, જે ભારતમાં વ્યાપકપણે હાથ ધરવામાં આવી રહી છે, તે પહેલા કરતા વધુ સકારાત્મક ઇકોસિસ્ટમનું નિર્માણ કરી રહી છે.
મહામહિમ,
ભારતની નેશનલ ઈન્ફ્રાસ્ટ્રક્ચર પાઈપલાઈનમાં એક પોઈન્ટ આઠ ટ્રિલિયન ડોલરના 9000થી વધુ પ્રોજેક્ટ્સ છે જે સહકારની ઘણી તકો પૂરી પાડે છે.
મને આશા છે કે જાપાનીઝ કંપનીઓ અમારા પ્રયાસોમાં ઉત્સાહપૂર્વક ભાગ લેશે. અને આ માટે, અમે ભારતમાં જાપાનીઝ કંપનીઓને તમામ શક્ય સહયોગ આપવા માટે પણ પ્રતિબદ્ધ છીએ.
મિત્રો,
ભારત-જાપાન સંબંધોના મૂળમાં પ્રગતિ, સમૃદ્ધિ અને ભાગીદારી છે. બંને દેશોના આર્થિક સંબંધોને આગળ વધારવા માટે ઈન્ડિયા જાપાન બિઝનેસ લીડર્સ ફોરમની મહત્વપૂર્ણ ભૂમિકા છે. આ માટે, હું તમને બધાને અભિનંદન આપું છું અને મારી શુભેચ્છાઓ આપું છું.
ખુબ ખુબ આભાર!
અસ્વિકૃતી: આ પ્રધાનમંત્રીની ટિપ્પણનો અંદાજિત અનુવાદ છે. મૂળ ટિપ્પણો હિન્દીમાં આપવામાં આવી હતી.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઉત્તર પ્રદેશના હમીરપુરમાં માર્ગ અકસ્માતમાં થયેલી જાનહાનિ અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના હમીરપુર જિલ્લામાં માર્ગ અકસ્માતને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ અકસ્માતમાં ઘાયલ થયેલા લોકો ઝડપથી સ્વસ્થ થાય એવી કામના વ્યક્ત કરી હતી.
પ્રધાનમંત્રી કાર્યાલયે ટ્વિટ કર્યું;
"ઉત્તર પ્રદેશના હમીરપુરમાં બનેલી દુર્ઘટના અત્યંત દુઃખદાયક છે. હું જીવ ગુમાવનારા લોકોના પરિવારો પ્રત્યે મારી ઊંડી સંવેદના વ્યક્ત કરું છું, તેમજ ઘાયલો ઝડપથી સ્વસ્થ થાય એવી ઈચ્છા વ્યક્ત કરું છું. રાજ્ય સરકાર અને સ્થાનિક વહીવટીતંત્ર ઘાયલોને શક્ય મદદ આપવા વ્યસ્ત છેઃ PM @narendramodi"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઉત્તર પ્રદેશના સિદ્ધાર્થનગરમાં માર્ગ અકસ્માતને કારણે જીવ ગુમાવનારા પ્રત્યે શોક વ્યક્ત કર્યો
પીડિતો માટે PMNRF તરફથી એક્સ-ગ્રેશિયાની જાહેરાત કરાઈ
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના સિદ્ધાર્થનગર જિલ્લામાં થયેલા માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ ઉત્તર પ્રદેશના સિદ્ધાર્થનગરમાં માર્ગ અકસ્માતનો ભોગ બનેલા લોકો માટે પ્રધાનમંત્રી રાષ્ટ્રીય રાહત ભંડોળ  માંથી એક્સ-ગ્રેશિયાની જાહેરાત કરી છે.
પ્રધાનમંત્રી કાર્યાલયે ટ્વીટ કર્યું;
"ઉત્તર પ્રદેશના સિદ્ધાર્થનગરમાં થયેલો માર્ગ અકસ્માત અત્યંત દુઃખદાયક છે. શોકગ્રસ્ત પરિવારના સભ્યો પ્રત્યે મારી સંવેદના છે. ભગવાન તેમને આ અપાર નુકશાન સહન કરવાની શક્તિ આપે. સાથે જ હું તમામ ઇજાગ્રસ્તોને ઝડપથી સ્વસ્થ થવાની કામના કરું છું: PM @ narendramodi"
"પ્રધાનમંત્રીએ યુપીના સિદ્ધાર્થનગરમાં અકસ્માતમાં જીવ ગુમાવનારા લોકોના નજીકના સંબંધીઓને PMNRF તરફથી પ્રત્યેક રૂ. 2 લાખની એક્સ-ગ્રેશિયાની જાહેરાત કરી છે. ઘાયલોને પ્રત્યેકને રૂ. 50,000 આપવામાં આવશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
મોદી સરકાર કોવિડ-19 સામે લડવા માટે અમલી 21 દિવસના લૉકડાઉન સમય દરમિયાન લોકોની મુશ્કેલીઓ દૂર કરવા માટે સમર્પિત છે: કેન્દ્રીય ગૃહ મંત્રી
આ સમય દરમિયાન વિસ્થાપિત શ્રમિકોની આર્થિક મુશ્કેલીઓ દૂર કરતી વખતે રાજ્યો/ કેન્દ્ર શાસિત પ્રદેશો લૉકડાઉન માપદંડોનું અવશ્ય પાલન કરાવે: શ્રી અમિત શાહ
કોરોના વાયરસ મહામારીના કારણે દેશમાં લાગુ કરવામાં આવેલા 21 દિવસના લૉકડાઉન સમયગાળા દરમિયાન લોકોની મુશ્કેલીઓ દૂર કરવાની એકંદરે પ્રધાનમંત્રી શ્રી નરેન્દ્ર મોદીની દૂરંદેશી સાથે, કેન્દ્રીય ગૃહ મંત્રી શ્રી અમિત શાહે રાજ્યો/ કેન્દ્ર શાસિત પ્રદેશોની સરકારોને લૉકડાઉનના આ સમયગાળા દરમિયાન વિસ્થાપિત શ્રમિકોની આર્થિક મુશ્કેલીઓ દૂર કરવા માટે પગલાં લેતી વખતે લૉકડાઉનના માપદંડોનું અવશ્ય યોગ્ય રીતે પાલન કરવા જણાવ્યું છે.
કેન્દ્રીય ગૃહ મંત્રીના નિર્દેશો હેઠળ, કેન્દ્રીય ગૃહ સચિવે તમામ રાજ્યો/ કેન્દ્ર શાસિત પ્રદેશોને પત્ર લખીને તમામ મૂળભૂત સુવિધાઓ સાથે રાહત શિબિરો બનાવવા માટે અને શ્રમિકોની આર્થિક મુશ્કેલીઓ દૂર કરવા માટે જરૂરી પગલાં લેવાની તાકીદ કરી છે જેથી મોટી સંખ્યામાં વિસ્થાપિત શ્રમિકોનું તેમના વતન રાજ્યમાં સ્થળાંતરને ઘટાડી શકાય અને તેના પરિણામરૂપે કોવિડ-19નો ફેલાવો પણ નિવારી શકાય.
લૉકડાઉનના પગલાંનો અસરકારક અમલ સુનિશ્ચિત કરવા માટે અને વિસ્થાપિત શ્રમિકોની આર્થિક મુશ્કેલીઓ દૂર કરવા માટે, તમામ રાજ્યો/ કેન્દ્ર શાસિત પ્રદેશોને નીચે દર્શાવેલા પગલાંનો અમલ કરવાની સલાહ આપવામાં આવી છે:
- રાજ્ય/ કેન્દ્ર શાસિત પ્રદેશની સરકારો વિસ્થાપિત શ્રમિકો, લૉકડાઉનના કારણે ફસાઇ ગયેલા લોકો સહિત તમામ ગરીબ અને જરૂરિયાતમંદ લોકો માટે તેમના વિસ્તારમાં પૂરતા પ્રમાણમાં આશ્રયો અને ભોજન વગેરેની વ્યવસ્થા સુનિશ્ચિત કરે;
- જે વિસ્થાપિત લોકો તેમના ગૃહ રાજ્ય/ શહેરોમાં જવા માટે નીકળી ગયા છે તેમને સંબંધિત રાજ્ય/ કેન્દ્ર શાસિત પ્રદેશની સરકાર દ્વારા નજીકમાં આશ્રય આપવામાં આવે અને પ્રમાણભૂત સ્વાસ્થ્ય પ્રોટોકોલ અનુસાર તેમનુ યોગ્ય સ્ક્રિનિંગ કર્યા પછી ઓછામાં ઓછા 14 દિવસ સુધી ક્વૉરેન્ટાઇન સુવિધામાં રાખવામાં આવે;
- ઉદ્યોગો અથવા દુકાનો અને વ્યાપારિક સંસ્થાઓના તમામ નોકરીદાતાઓ તેમના કામદારોને તેમના કાર્યસ્થળે નિર્ધારિત તારીખે લૉકડાઉનના સમય દરમિયાન તેમની દુકાનો કે સંસ્થા બંધ રહ્યા હોય તે સમયની કોઇપણ પ્રકારની કપાત વગર તેમના વેતનની ચુકવણી કરે;
- વિસ્થાપિત શ્રમિકો સહિત કોઇપણ કામદારો જ્યાં પણ ભાડે રહેતા હોય ત્યાં તે મિલકતના મકાન માલિકો તેમની પાસેથી એક મહિનાનું ભાડું ન માંગે તે સુનિશ્ચિત કરવામાં આવે.
- જો કોઇપણ મકાનમાલિક શ્રમિકો અને વિદ્યાર્થીઓને તેમની જગ્યા ખાલી કરવા માટે દબાણ કરે તો, તેમના વિરુદ્ધ કાયદા હેઠળ પગલાં લેવા પાત્ર રહેશે.
આદેશમાં જણાવવામાં આવ્યું છે કે, ઉપરોક્ત માપદંડોના ઉલ્લંઘનના કિસ્સામાં સંબંધિત રાજ્ય/ કેન્દ્ર શાસિત પ્રદેશની સરકાર દ્વારા આપત્તિ વ્યવસ્થાપન અધિનિયમ, 2005 અંતર્ગત જરૂરી પગલાં લેવામાં આવશે અને જિલ્લા મેજિસ્ટ્રેટ/ નાયબ કમિશનર અને સિનિયર સુપરિન્ટેન્ડેન્ટ ઓફ પોલીસ/ સુપરિન્ટેન્ડેન્ટ ઓફ પોલીસ/ નાયબ પોલીસ કમિશનર લૉકડાઉનના સમયગાળા દરમિયાન ઉપરોક્ત નિર્દેશોના અનુપાલન માટે વ્યક્તિગત રીતે જવાબદાર રહેશે જેના માટે અગાઉ માપદંડો ઇશ્યુ કરવામાં આવ્યા છે.
GP/DS
(Visitor Counter : 221
કૌશલ્ય વિકાસ અને ઉદ્યમિતા મંત્રાલય
10મી ઓક્ટોબર, 2022ના રોજ સમગ્ર ભારતમાં 280 સ્થળોએ પ્રધાનમંત્રી રાષ્ટ્રીય એપ્રેન્ટિસશિપ મેળો યોજાશે
કેટલાક સ્થાનિક ઉદ્યોગોને મેળાનો ભાગ બનવા અને યુવાનોને એપ્રેન્ટિસશીપની તકો પૂરી પાડવા આમંત્રણ આપવામાં આવ્યું
કારકિર્દીની તકો અને પ્રાયોગિક તાલીમને વેગ આપવા માટે પ્રધાનમંત્રી શ્રી નરેન્દ્ર મોદીના સ્કિલ ઈન્ડિયા મિશનના ભાગરૂપે, કૌશલ્ય વિકાસ અને ઉદ્યોગ સાહસિકતા મંત્રાલય  10 ઓક્ટોબર, 2022ના રોજ દેશના 28 રાજ્યો અને કેન્દ્રશાસિત પ્રદેશોમાં 280 સ્થળોએ પ્રધાનમંત્રી રાષ્ટ્રીય એપ્રેન્ટિસશિપ મેળા નું આયોજન કરી રહ્યું છે..
સ્થાનિક યુવાનોને એપ્રેન્ટિસશીપ તાલીમ દ્વારા તેમની કારકિર્દી ઘડવાની તક પૂરી પાડવા માટે ઘણા સ્થાનિક વ્યવસાયોને મેળાના ભાગ બનવા માટે આમંત્રિત કરવામાં આવ્યા છે. સહભાગી કંપનીઓને એક જ પ્લેટફોર્મ પર સંભવિત એપ્રેન્ટિસને મળવાની અને સ્થળ પર જ અરજદારોને પસંદ કરવાની તક મળશે. ભારતના યુવાનોની રોજગાર ક્ષમતા વધારવા માટે દર મહિનાના બીજા સોમવારે એપ્રેન્ટિસશીપ મેળાનું આયોજન કરવામાં આવે છે. કાર્યક્રમો પૂરા થયા પછી, જે કંપની તાલીમ આપી રહી છે તે વિદ્યાર્થીને કર્મચારી તરીકે નોકરી પર રાખે તેવી શક્યતા છે.
વ્યક્તિઓ મેળા માટે https://www.apprenticeshipindia.gov.in/ ની મુલાકાત લઈને અને મેળાનું નજીકનું સ્થાન શોધવા માટે નોંધણી કરાવી શકે છે. અરજી કરવા માટે લાયક બનવા માટે, વિદ્યાર્થીઓ પાસે 5મું-12મું ધોરણ પાસનું પ્રમાણપત્ર, કૌશલ્ય તાલીમ પ્રમાણપત્ર, ITI ડિપ્લોમા અથવા ભાગ લેવા માટે ગ્રેજ્યુએટ ડિગ્રી હોવી આવશ્યક છે. જેઓએ નોંધણી કરાવી છે તેમને તમામ સંબંધિત દસ્તાવેજો સાથે સ્થળ પર પહોંચવા વિનંતી કરવામાં આવી છે.
પ્રધાનમંત્રી રાષ્ટ્રીય એપ્રેન્ટિસશીપ મેળા પર પોતાના વિચારો વ્યક્ત કરતા, કૌશલ્ય વિકાસ અને ઉદ્યોગ સાહસિકતા મંત્રાલયના સચિવ શ્રી અતુલ કુમાર તિવારીએ જણાવ્યું હતું કે એપ્રેન્ટિસશીપ તાલીમ 'કમાણી કરીને શીખવું' અને 'કરીને શીખવાની' સુવિધા આપે છે, ઔપચારિક શિક્ષણને હાથથી અનુભવ સાથે જોડીને. અને ઉદ્યોગ અને તાલીમ સંસ્થાઓ વચ્ચેના સંબંધોમાં સુધારો. વધુમાં, એપ્રેન્ટિસશીપ મેળાઓ એપ્રેન્ટિસશીપની વિસ્તરી રહેલી સંખ્યા અને સમગ્ર દેશમાં તેમના સફળ અમલીકરણ પર નોંધપાત્ર અસર કરે છે. તેમણે એમ પણ ઉમેર્યું હતું કે એપ્રેન્ટિસશીપ એક્ટ 1961ને અપગ્રેડ કરવાથી માત્ર એ સુનિશ્ચિત થાય છે કે કાર્યક્રમો પ્રતિભાશાળી વ્યક્તિઓ માટે વધારાની નોકરીની તકો પ્રદાન કરે છે, પરંતુ કાર્યબળમાં જોડાતા યુવાન વયસ્કો માટે શાળામાંથી કાર્ય જીવનમાં સરળ સંક્રમણ પણ છે.
દેશમાં દર મહિને એપ્રેન્ટિસશિપ મેળાનું આયોજન કરવામાં આવશે, જેમાં પસંદ કરાયેલ વ્યક્તિઓને નવા કૌશલ્યો મેળવવા માટેના સરકારી માપદંડો અનુસાર માસિક સ્ટાઈપેન્ડ મળશે. એપ્રેન્ટિસશીપને કૌશલ્ય વિકાસનું સૌથી ટકાઉ મોડલ માનવામાં આવે છે, અને તેને સ્કીલ ઈન્ડિયા મિશન હેઠળ મોટું પ્રોત્સાહન મળી રહ્યું છે. અત્યાર સુધીમાં 22 લાખથી વધુ સક્રિય એપ્રેન્ટિસ રોકાયેલા છે.
સરકાર એપ્રેન્ટિસશીપ તાલીમ દ્વારા વાર્ષિક 1 મિલિયન યુવાનોને તાલીમ આપવા માટે પ્રયત્નશીલ છે અને આ મિશનને પૂર્ણ કરવા માટે, PMNAMનો ઉપયોગ સંસ્થાઓ અને વિદ્યાર્થીઓની ભાગીદારી વધારવા માટે એક પ્લેટફોર્મ તરીકે કરવામાં આવી રહ્યો છે. તે સહભાગી કંપનીઓમાં અસ્તિત્વમાં રહેલી વિવિધ તકો અંગે યુવાનોને જાગૃતિ પણ પ્રદાન કરે છે.
(Visitor Counter : 141
નાણા મંત્રાલય
નાણાકીય સાક્ષરતા પર અખિલ ભારતીય આરબીઆઈ ક્વિઝનું બ્લોક સ્તર પર આયોજન
ભારતના જી-20ના પ્રમુખપદના નેજા હેઠળ તથા 14થી 18 જુલાઈ, 2023 દરમિયાન ગાંધીનગરમાં આયોજિત ત્રીજી નાણામંત્રીઓ અને કેંદ્રીય બેંકોના ગવર્નર  તથા નાણા અને કેંદ્રીય બેંકોના ડેપ્યુટીઓ ની બેઠકોના ભાગરૂપે, સમગ્ર શિક્ષા અભિયાન, રાજ્ય પરિયોજના કચેરી, ગાંધીનગર ના સહયોગથી રિઝર્વ બેંક ઓફ ઇન્ડિયા, અમદાવાદ દ્વારા 19 જૂન, 2023 ના રોજ ગુજરાતના વિવિધ જિલ્લાઓમાં શાળાના બાળકો માટે બ્લોક કક્ષાએ ક્વિઝ સ્પર્ધા યોજવામાં આવી.
આ ક્વિઝ આઠમા, નવમા અને દસમા ધોરણના સરકારી શાળાના વિદ્યાર્થીઓ માટે નાણાકીય જાગૃતિ અને સાક્ષરતા પર આધારિત હતી. ક્વિઝના પ્રારંભિક રાઉન્ડમાં કુલ 4000 જેટલા વિદ્યાર્થીઓએ ભાગ લીધો હતો. દરેક બ્લોકની દસ ટીમોએ ક્વિઝમાં ભાગ લીધો હતો, દરેક ટીમમાં બે વિદ્યાર્થીઓનો સમાવેશ થતો હતો, જે સંબંધિત બ્લોક્સમાં જુદી જુદી સરકારી શાળાઓનું પ્રતિનિધિત્વ કરતી હતી.
નાણાકીય સાક્ષરતાના પ્રયત્નોને વધુ વેગ આપવાના અને આર્થિક રીતે જાગૃત અને સશક્ત ભારતના નિર્માણના સ્વપ્નને પરિપૂર્ણ કરવાના હેતુથી આ ક્વિઝનું આયોજન કરવામાં આવ્યું હતું. ક્વિઝમાં આવરી લેવામાં આવેલા વિષયો જી -20, બેંકિંગ અને નાણાકીય ક્ષેત્ર સાથે સંબંધિત હતા. આ ક્વિઝને ત્રિભાષી સ્વરૂપ માં ડિઝાઇન કરવામાં આવી હતી. વિદ્યાર્થીઓનો ઉમંગ અને ઉત્સાહ આનંદકારક હતો. આ કાર્યક્રમમાં વિદ્યાર્થિનીઓની પ્રોત્સાહક ભાગીદારી જોવા મળી હતી.
આ ક્વિઝ બ્લોક સ્તરે શરૂ કરવામાં આવી છે અને જિલ્લા, રાજ્ય અને ઝોનલ સ્તરે વિવિધ સ્તરો પછી રાષ્ટ્રીય સ્તરની ક્વિઝમાં પૂર્ણ થશે.સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 153
કાર્મિક, લોક ફરિયાદ અને પેન્શન મંત્રાલય
ભારત અને ગામ્બિયા ગણરાજ્ય વચ્ચે કર્મચારીગણ વહીવટીતંત્ર સુધારવા અને શાસનના સુધારા અંગે સહીસિક્કા થનારા સમજૂતી પત્રને કેન્દ્રીય મંત્રીમંડળની મંજૂરી
ભારત સરકારના કાર્મિક, લોક ફરિયાદો અને પેન્શન્સ મંત્રાલયના વહીવટી સુધારા અને લોક ફરિયાદોના વિભાગ અને ગામ્બિયા ગણરાજ્યના રાષ્ટ્રપતિની કચેરી, જાહેર સેવા આયોગ વચ્ચે કર્મચારીગણ વહીવટીતંત્ર સુધારવા અને શાસનના સુધારા અંગે સમજૂતીપત્ર પર સહીસિક્કાને પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે.
અસર:
આ સમજૂતીપત્ર બંને દેશોના કર્મચારીગણના વહીવટીતંત્રને સમજવામાં મદદરૂપ થશે અને અમુક શ્રેષ્ઠ પદ્ધતિઓ અને પ્રક્રિયાઓની પ્રતિકૃતિ, અપનાવી અને સુધારીને શાસનની પ્રણાલિ સુધારવામાં સમર્થ રહેશે.
નાણાકીય સૂચિતાર્થો:
આ એમઓયુના અમલીકરણ સાથે જોડાયેલ પોતાના ખર્ચા માટે દરેક દેશ જવાબદાર રહેશે. એમઓયુ હેઠળ હાથ ધરવામાં આવનાર પ્રવૃત્તિઓ પર ખર્ચાની મૂળ રકમ આધારિત રહેશે.
વિગતો:
આ એમઓયુ હેઠળ સહકાર માટેના ક્ષેત્રોમાં નિમ્ન ક્ષેત્રોનો સમાવેશ રહેશે પણ એ પૂરતું મર્યાદિત રહેશે નહીં:
એ) સરકારમાં દેખાવ વ્યવસ્થાપન પ્રણાલિ સુધારવી
બી) ફાળો આપનારી પેન્શન યોજનાનું અમલીકરણ
સી) સરકારમાં ઈ-ભરતી
આ એમઓયુનો મુખ્ય હેતુ બંને દેશો વચ્ચે કર્મચારીગણ વહીવટીતંત્ર અને શાસન વ્યવથાના સુધારામાં દ્વિપક્ષી સહકાર મજબૂત કરવા અને એને ઉત્તેજન આપવાનો છે કેમ કે આ સમજૂતીપત્ર ભારત સરકારની એજન્સીઓ અને ગામ્બિયા ગણરાજ્યની એજન્સીઓ વચ્ચે મંત્રણા સુગમ બનાવશે. વધુમાં, સરકારમાં દેખાવ વ્યવસ્થાપન પ્રણાલિ સુધારવા, ફાળો આપનારી પેન્શન યોજનાના અમલીકરણ અને સરકારમાં ઈ-ભરતી જેવા ક્ષેત્રોમાં સહકારને ઉત્તેજન આપવા માટે ગામ્બિયા ભારત સાથે જોડાણ કરવા આતુર છે.
ગામ્બિયા ગણરાજ્ય સાથેનો આ એમઓયુ બંને દેશો વચ્ચે કર્મચારીગણ વહીવટીતંત્ર સુધારવા અને શાસનના સુધારામાં સહકારને કાનૂની માળખું પૂરું પાડશે, જેથી કર્મચારીગણ વહીવટીતંત્ર અને શાસન સુધારાના ક્ષેત્રોમાં વહીવટી અનુભવો શીખીને, એની આપલે અને આદાનપ્રદાન કરીને હાલની શાસનની પદ્ધતિને સુધારી શકાય અને તે પ્રતિક્રિયા, જવાબદારી અને પારદર્શિતામાં ઉમેરો કરશે.
પશ્ચાદભૂ:
સમગ્ર દેશમાં સરકારી સેવાઓ આપવામાં આવશ્યક ઉપાયોનું લક્ષ્ય ભારત સરકારે હાથમાં લીધું છે અને ‘મિનિમમ ગવર્ન્મેન્ટ વિથ મેક્સિમમ ગવર્નન્સ’ના લક્ષ્ય સંદર્ભમાં પ્રસ્તુત છે એવા કર્મચારીગણ વહીવટીતંત્રને સુધારવા, શાસનના સુધારા પ્રતિ સરકારના પ્રયાસોને આગળ ધપાવવાનો હેતુ પણ ધરાવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 176
પેટ્રોલિયમ અને કુદરતી ગેસ મંત્રાલય
પ્રધાનમંત્રી ઉજ્જવલા યોજના હેઠળ રિફિલ કરાયેલા સિલિન્ડરો
પ્રધાનમંત્રી ઉજ્જવલા યોજના ના લાભાર્થીઓના માથાદીઠ વપરાશમાં વધારો થયો છે
પેટ્રોલિયમ અને કુદરતી ગેસ રાજ્ય મંત્રી શ્રી રામેશ્વર તેલીએ આજે રાજ્યસભામાં એક પ્રશ્નના લેખિત જવાબમાં માહિતી આપી હતી કે પ્રધાનમંત્રી ઉજ્જવલા યોજના ના લાભાર્થીઓનો માથાદીઠ વપરાશ 2019-20માં 3.01 રિફિલથી વધીને ચાલુ નાણાકીય વર્ષમાં 3.66 રિફિલ  થયો છે.
નાણાકીય વર્ષ 2019-20 થી 2021-22  દરમિયાન PMUY લાભાર્થીઓ દ્વારા LPGના માથાદીઠ વપરાશની રાજ્ય/કેન્દ્રશાસિત પ્રદેશો મુજબની વિગતો પરિશિષ્ટમાં છે.
PAHAL યોજના હેઠળ, સબસિડી, સ્વીકાર્ય તરીકે, પાત્ર લાભાર્થીઓના બેંક ખાતામાં જમા કરવામાં આવે છે. 2020-21માં DBTL-PAHAL માં રૂ. 23666 કરોડનો ઉપયોગ થયો હતો જ્યારે રૂ. 23666 કરોડનો આરઇ હતો. વર્તમાન વર્ષ માટે રૂ. 3400 કરોડના આરઇની સામે, ડિસેમ્બર 2021 સુધી રૂ. 130 કરોડનો ઉપયોગ કરવામાં આવ્યો છે.
પરિશિષ્ટ
'PMUY હેઠળ સિલિન્ડર રિફિલ કરાયા'
|
|
રાજ્ય
|
|
2019-20
|
|
2020-21
|
|
2021-22 
|
|
આંદામાન અને નિકોબાર
|
|
3.85
|
|
5.45
|
|
4.10
|
|
આંધ્ર પ્રદેશ
|
|
3.15
|
|
4.82
|
|
3.83
|
|
અરુણાચલ પ્રદેશ
|
|
3.83
|
|
4.83
|
|
3.70
|
|
આસામ
|
|
2.37
|
|
3.49
|
|
2.71
|
|
બિહાર
|
|
3.38
|
|
4.73
|
|
3.93
|
|
ચંડીગઢ
|
|
6.05
|
|
7.45
|
|
5.18
|
|
છત્તીસગઢ
|
|
1.37
|
|
2.57
|
|
1.82
|
|
દાદરા અને નગર હવેલી
|
|
2.86
|
|
4.08
|
|
4.24
|
|
દિલ્હી
|
|
7.91
|
|
8.12
|
|
6.20
|
|
ગોવા
|
|
3.82
|
|
5.22
|
|
4.58
|
|
ગુજરાત
|
|
3.94
|
|
4.92
|
|
4.47
|
|
હરિયાણા
|
|
5.25
|
|
6.10
|
|
5.34
|
|
હિમાચલ પ્રદેશ
|
|
3.66
|
|
5.21
|
|
4.07
|
|
જમ્મુ અને કાશ્મીર
|
|
2.43
|
|
3.49
|
|
2.85
|
|
ઝારખંડ
|
|
2.25
|
|
3.48
|
|
2.55
|
|
કર્ણાટક
|
|
3.50
|
|
5.09
|
|
4.51
|
|
કેરળ
|
|
3.43
|
|
4.99
|
|
4.13
|
|
લક્ષદ્વીપ
|
|
3.22
|
|
4.14
|
|
3.67
|
|
મધ્યપ્રદેશ
|
|
2.21
|
|
3.48
|
|
2.92
|
|
મહારાષ્ટ્ર
|
|
3.17
|
|
4.77
|
|
4.19
|
|
મણિપુર
|
|
4.56
|
|
5.50
|
|
4.99
|
|
મેઘાલય
|
|
2.44
|
|
3.33
|
|
2.62
|
|
મિઝોરમ
|
|
4.69
|
|
6.22
|
|
4.76
|
|
નાગાલેન્ડ
|
|
3.01
|
|
4.27
|
|
3.39
|
|
ઓડિશા
|
|
2.29
|
|
3.98
|
|
3.01
|
|
પોંડિચેરી
|
|
5.25
|
|
6.67
|
|
6.28
|
|
પંજાબ
|
|
4.13
|
|
5.74
|
|
4.92
|
|
રાજસ્થાન
|
|
3.14
|
|
4.36
|
|
4.10
|
|
સિક્કિમ
|
|
5.14
|
|
5.41
|
|
3.42
|
|
તમિલનાડુ
|
|
3.30
|
|
4.89
|
|
4.12
|
|
તેલંગાણા
|
|
2.81
|
|
4.18
|
|
3.48
|
|
ત્રિપુરા
|
|
2.37
|
|
3.79
|
|
2.65
|
|
ઉત્તર પ્રદેશ
|
|
3.50
|
|
4.80
|
|
4.13
|
|
ઉત્તરાખંડ
|
|
4.22
|
|
5.45
|
|
4.74
|
|
પશ્ચિમ બંગાળ
|
|
2.80
|
|
4.59
|
|
3.45
|
|
સમગ્ર ભારત 
|
|
3.01
|
|
4.39
|
|
3.66
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 178
વહાણવટા મંત્રાલય
શ્રી મનસુખ માંડવીયાએ સીપ્લેન ઓપરેશન પ્રોજેક્ટની સમીક્ષા કરી
16 સીપ્લેન પ્રોજેક્ટ ટૂંક સમયમાં વાસ્તવિકતા બનશે
કેન્દ્રીય શીપીંગ મંત્રી  શ્રી મનસુખ માંડવીયાએ આજે ‘ચાઈ પે ચર્ચા’ બેઠક દરમિયાન ભારતીય જળ સ્રોતો પર સીપ્લેન  પ્રોજેક્ટની સમીક્ષા કરી હતી. ‘ચાઈ પે ચર્ચા’ બેઠક, ભારતીય દરિયાઈ ક્ષેત્રમાં બદલાવ લાવવા મંત્રાલયના અધિકારીઓને મંથન કરવા મંચ પૂરું પાડતી એક અનોખી અને નવતર પહેલ છે.
સીપ્લેન પ્રોજેક્ટ, દેશના લાંબા, દુર્ગમ અને પર્વતીય પ્રદેશો માટે ઝડપી અને સુગમ મુસાફરીનો વિકલ્પ પ્રદાન કરશે. ઉડાન યોજના અંતર્ગત, પ્રાદેશિક કનેક્ટિવિટી રૂટ્સ હેઠળ 16 સીપ્લેન માર્ગોની ઓળખ કરવામાં આવી છે. સાબરમતી અને સરદાર સરોવર-સ્ટેચ્યુ ઓફ યુનિટી રૂટને આ 16 સીપ્લેન રૂટમાં સામેલ કરવામાં આવ્યો છે તથા આ રૂટનો હાઇડ્રોગ્રાફિક સર્વે પૂર્ણ થઇ ગયો છે.
શ્રી માંડવીયાએ અભિપ્રાય આપતા જણાવ્યું હતું કે સાબરમતી અને નર્મદા ખીણ-સ્ટેચ્યુ ઓફ યુનિટી સીપ્લેન રૂટ સમયનો બચાવ કરશે અને પર્યટનને વેગ આપશે કારણ કે તે નર્મદા ખીણ અને સ્ટેચ્યુ ઓફ યુનિટીના વિહંગાવલોકન માટેની તક પૂરી પાડશે. શ્રી માંડવીયાએ અધિકારીઓને યુ.એસ.એ., કેનેડા, માલદીવ અને ઓસ્ટ્રેલિયા જેવા દેશોના વોટરડ્રોમ ઇન્ફ્રાસ્ટ્રક્ચર, જે સીપ્લેનના સંચાલન માટેના ભારતીય નિયમો અને નિયમનોને અનુરૂપ છે, તેનો સંપૂર્ણ અભ્યાસ કર્યા બાદ વોટરડ્રોમ નું ભારતીય મોડેલ તૈયાર કરવાની સૂચના આપી હતી.
વિગતવાર ચર્ચા કર્યા પછી, તેમણે સાગરમાલા ડેવલપમેન્ટ કંપની લિમિટેડ  અને આઈડબ્લ્યુએઆઈ ને સાથે મળીને ઓક્ટોબર, 2020 સુધીમાં સાબરમતી અને સ્ટેચ્યુ ઓફ યુનિટી રૂટ પર સીપ્લેનની કામગીરી શરૂ કરવા નિર્દેશ આપ્યા હતા. આઈડબ્લ્યુએઆઈ દ્વારા સપ્ટેમ્બર, 2020 સુધીમાં એરપોર્ટ ઓથોરિટી ઓફ ઈન્ડિયા વતી બાથીમેટ્રિક અને હાઇડ્રોગ્રાફિક સર્વે હાથ ધરવામાં આવશે.
આઈડબ્લ્યુએઆઈ અંતર્દેશીય જળમાર્ગો પર સીપ્લેન પ્રોજેક્ટનું સંચાલન કરશે અને એસ.ડી.સી.એલ. દરિયાકાંઠાના વિસ્તારોમાં સીપ્લેન પ્રોજેક્ટનું સંચાલન કરશે. આઈડબ્લ્યુએઆઈ અને એસડીસીએલ શિપિંગ મંત્રાલય, ફ્લાઇટ ઓપરેટરો, પર્યટન મંત્રાલય તેમજ ડીજીસીએ સાથે સંકલન કરશે.
શ્રી માંડવીયાએ શિપિંગ મંત્રાલયના અધિકારીઓ, એસડીસીએલ, આઈડબ્લ્યુએઆઈ અને ઉડ્ડયન ક્ષેત્રના પ્રતિનિધિઓ સાથે આ બેઠક યોજી હતી.
(Visitor Counter : 299